kardosdrur/scandi-wiki huggingface dataset:
Frederiksborggade

Frederiksborggade er en gade i Indre By, København. Gaden strækker sig over ca. 600 m. fra Kultorvet i sydvest over Nørre Voldgade ved Nørreport Station til Nørre Søgade i nordvest, hvor gaden munder ud umiddelbart overfor Dronning Louises Bro. Strækningen fra Nørre Voldgade til Kultorvet er gågade.

Siden 1888 har Slagteren ved Kultorvet ligget på Frederiksborggade.

Historie
Gaden består af to dele, hvoraf ældste blev anlagt i 1656 i forbindelse med anlægget af Københavns befæstning. Da denne del af gaden blev opført, førte den ud til landevejen, der fortsatte ud af byen mod Hillerød og Frederiksborg Slot. Gadens beboere var dengang bryggere, købmænd og kræmmere. Samtlige huse i gaden brændte ned under Københavns brand i 1728, men blev hurtigt genopført; dog strakte gaden sig før branden ind over det, der i dag er Kultorvet. 

I 1800-tallet blev der i enden op mod Nørrevold opført en del bankfilialer, eksempelvis åbnede Landmandsbanken her i 1883. Dennes efterfølger, Danske Bank, har stadig en filial samme sted, mens konkurrenten Nordea er beliggende overfor. Jyske Bank har også en afdeling i Frederiksborggade.

Efter frigivelsen af voldterrænet i 1850'erne blev gaden forlænget til Søerne, hvor den nuværende Dronning Louises Bro stod færdig i 1887. I 1870'erne var Søtorvet blevet anlagt. Arbejdet lededes af C.F. Tietgens Københavnske Byggeselskab og arkitekt Ferdinand Meldahl.

Befolkningstallet toppede i 1880 med 2.913 beboere, mens der allerede i 1906 var sket en halvering som følge af, at kælderlejligheder, baghuse og sidehuse var blevet sløjfet som beboelse. I 1950 boede der ca. 1.000 personer i gaden. 

Frederiksborggade rummer mange store herskabslejligheder. Kombineret med den centrale beliggenhed er det en af grundene til, at gaden historisk har huset mange pensionater gennem tiderne. 

I 1928 blev det første automatiske trafiksignal i Danmark sat op i krydset mellem Nørre Farimagsgade og Frederiksborggade, som dengang var byens mest trafikerede.

Kendte beboere
 Christen Købke
 Olfert Fischer, 1815-1820
 David Monies
 F.C. Bornemann
 Henrik Hertz
 C.C. Alberti

Kilder
 Et hjem i byen? – ph.d.-afhandling af Mette Tapdrup Mortensen, Aarhus Universitet december 2010 
 Kulturarv.dk om Lyskrydset mellem Nørre Farimagsgade og Frederiksborggade 
 http://www.maya123.webbyen.dk/vishjemmeside_privat.asp?mode=top_frame&id=26327&side=&webside=4425789

Eksterne henvisninger 

Gader i Indre By (København)
Gågader i København
Etableret i 1656
Efterkrigstiden

Efterkrigstiden er den sædvanlige europæiske og nordamerikanske betegnelse for den periode i verdenshistorien, der strækker sig fra 2. verdenskrigs afslutning i 1945 frem til og med afslutningen på den kolde krig i 1991. På samme måde anvendes betegnelsen mellemkrigstiden om perioden mellem 1. og 2. verdenskrig fra 1918 til 1939. 

Betegnelsen er på sin vis et paradoks, idet flere af de lande, der deltog i 2. verdenskrig, har været involveret i andre krige siden 2. verdenskrigs afslutning. Både efterkrigstiden og mellemkrigstiden er som begreb eurocentrisk, idet begge referer til de to dominerende krige i Europa.

Efterkrigstiden har en stærk reference til den kolde krig, og er kulturelt kendetegnet ved en stor udvikling i velstand, protestbevægelser og øget fokus på individualisme.

Europas historie
Alexanderhaven (Moskva)

Alexanderhaven () er en park beliggende umiddelbart op til Kreml og Den Røde Plads i det historiske centrum af Moskva i Rusland. Parken var en af de første offentlige parker i byen. Den strækker sig langs hele den vestlige del af Kremlmuren.  

Parken er anlagt på Neglinnajaflodens tidligere flodseng og stod færdig i 1823. Den er opkaldt efter datidens regerende kejser, Alexander 1. af Rusland.

I parken findes Den ukendte soldats grav, der blev opført i 1967.

Kreml og den Røde Plads i Moskva
Bygninger, konstruktioner og anlæg i Moskva
Parker
Vorderösterreich

Vorderösterreich, Österreichische Vorlande eller blot die Vorlande (tysk: landene foran Østrig) var i det tysk-romerske rige den fælles betegnelse for Huset Habsburgs gamle besiddelser nord for Bodensøen i Baden og Schwaben (Sydvesttyskland), i Alsace og i Vorarlberg efter at Habsburgs fokus var flyttet til Østrig. Undertiden inkluderes Tyrol også i Vorderösterreich.

Området udgjorde resterne af de oprindelige habsburgske stamlande samt nyerhvervede besiddelser efter at Aargau var blevet tabt til Schweiz mellem 1388 og 1415. Vorderösterreich udgjordes af Sundgau vest for Rhinen og Breisgau øst for Rhinen (inklusive Freiburg im Breisgau efter 1368) samt nogle områder i Schwaben, hvoraf det største var Burgau. Nogle territorier i Vorarlberg, der tilhørte Habsburg, regnedes også med til Vorderösterreich. Efter den westfalske fred i 1648 blev Sundgau en del af Frankrig, og efter de osmanniske krige blev mange indbyggere i Vorderösterreich tilskyndet til at emigrere til det nyerhvervede Transsylvanien, der forblev Habsburgs besiddelse frem til 1797.

Freiburg var Vorderösterreichs kulturelle centrum, men områderne blev forvaltet fra Innsbruck, hvilket skyldes at Huset Habsburg til enhver tid havde grevetitlen i Tyrol og derfor samtidig regerede Vorderösterreich.

Østrigs historie
Tysklands historie
MTV Video Music Awards

MTV Video Music Awards er et TV-musikarrangement, der arrangeres af MTV. Showet fandt første gang sted i 1984.

MTV Video Music Awards, værtsbyer og værter

Optrædende

Se også 
 MTV Movie Awards
 MTV Europe Music Awards

Eksterne henvisninger 
 Officiel hjemmeside

Tv-programmer fra USA
Musikpriser
Prisuddelinger
Tv-programmer fra MTV
Eurovision Song Contest 1994

Eurovision Song Contest 1994 blev afholdt d. 30. april i Point Theatre i Irlands hovedstad Dublin. Det er sagt at direktøren for RTE nær havde fået hjertestop da Irland vandt i 1993. For anden gang i træk skulle de arrangere showet, hvilket ikke var sket før. Men havde han vidst hvad der ville ske dette år, ville han nok ikke have glædet sig over denne bedrift. Landet vandt endnu en gang, på trods af en meget stilfærdig og ikke særlig bemærkelsesværdig sang. Onde tunger siger endda, at RTE netop havde valgt denne sang, fordi de var sikre på at den ikke ville vinde.

Der blev denne gang ikke holdt nogen forudgående kvalifikationer, men de seks dårligst placerede i 1993 og Italien, der ikke ville deltage, blev erstattet af syv nye lande. Det mest populære pauseindslag nogensinde kom dette år med Riverdance og blev en enorm international succes.

Deltagere og resultater 

1994
Musik i 1994
Eurovision Song Contest 1988

Eurovision Song Contest 1988 blev afholdt d. 30. april i RDS Simmonscourt Pavilion i Irlands hovedstad Dublin. Årets værter var Pat Kenny og Michelle Rocca. Cypern havde valgt en sang, der blot var en opdateret version af et af bidragene ved den nationale finale i 1984, og blev derfor diskvalificeret.

Deltagere og resultater

Referencer 

1988
Musik i 1988
Merderet-floden

Merderet er en 36 km lang flod i Normandiet i Frankrig som er en biflod til Douve.  Floden er forholdsvis grumset og dens brunlige vand flyder langsomt på grund af det flade landskab. pH værdien er målt til 8,31 ved Chateau d'Isle Marie og den elektriske ledning af vandet er målt til 61 micro-siemens pr. cm.  På dette målested er gennemstrømningen om sommeren typisk på 7.000 liter i sekundet.

Referencer 

http://www.geoportail.fr 
Merderet på Sandre databasen

Eksterne kilder 
Broen over Merderet ved La Fière 

 

Floder i Frankrig
Douve-floden

Douve eller Ouve er en 79 km lang flod i Normandiet i Frankrig. Douve har sit udspring i Tollevast, ved Cherbourg i departmentet Manche. Ouve er flodens gamle navn (stavet Unva i gamle tekster): Ouve lader til på et tidspunkt at være stavet forkert som "Douve floden" og derpå som "Floden ved Douve" (Douve betyder grøft). Det franske navn for floden er la Douve.

Efter at have passeret Tollevast fortsætter den gennem bakkerne på Cotentin halvøen og gennem Sottevast, l'Étang-Bertrand og Magneville. Den støder op mod Néhou og krydser Saint-Sauveur-le-Vicomte. Når den når  Bauptois, skifter den retning mod Seinebugten i den sydøstlige del af Den engelske Kanal, mens den passerer gennem Carentan.

Douve er sejlbar på grund af dens flade bund og tilstrækkelige vanddybde. Under de allieredes invasion af Hitlers Festung Europa på D-dag var floden grænsen mellem de allieredes landgangsstyrker på Utah Beach og Omaha Beach. Landgangen på Utah Beach blev først mulig, efter at de allierede havde fået tilstrækkeligt mange landgangsbåde til rådighed og havde til formål at give de allierede et godt udgangspunkt for at erobre en dybvandshavn, i dette tilfælde Cherbourg, for uden en sådan ville en længere offensiv ikke være mulig, da man ikke kunne losse de fornødne forsyninger. Hvis disse landgangsbåde ikke havde været til rådighed, ville floden have beskyttet den udsatte højre flanke ved de allieredes invasion. Med Utah inde i planen blev den brugt som beskyttelse af sydflanken til hurtigt at krydse Cotentin halvøen og erobre Cherbourg, mens de britisk-canadiske tropper hurtigt skulle erobre havnene ved Caen og senere Rouen i den modsatte ende af invasionskysten. Begge byer var velbefæstede af deres tyske forsvarere.

Hydrologi 
Merderet er en biflod til Douve.

Referencer 
 Douve på Sandre databasen

Eksterne henvisninger 

Atlantens afvandingsområde
Floder i Frankrig
Pseudovidenskabelige teorier om nordisk religion

Pseudovidenskabelige teorier om nordisk religion om guder, myter og andre religiøse forhold relateret til nordisk religion afvises af den etablerede videnskab.

Baggrund 
I det 17. århundrede var det euhemistiske historiesyn udbredt, og det historiske grundlag for myterne blev genstand for studier. De svenske historikere Olof Verelius og Johan Peringskiöld fremførte fx at Odin byggede på et historiske forbillede, som de gav navnet Sigge Fridulfsson.

Thor Heyerdahl 

Ideen om et virkeligt forbillede for de mytologiske væsner er taget op af Thor Heyerdahl,derhar fremsat en kontroversiel teori om at Odins oprindelse historisk kan spores til området nord for Sortehavet. Denne teori er afvist som pseudovidenskab. Den bygger især på en beskrivelse af Odins herkomst, historie og slægt fra 13. århundrede e.Kr. hos Snorri Sturluson. Thor Heyerdahl beretter, at Odin var hærfører (høvding) fra området omkring floden Dons udmunding i Azovske hav (i den nordøstlige del af Sortehavet). Herfra flygtede Odin med sit folk under pres fra romerske invasionsstyrker omkring 63 f.Kr. Hans folk (aserne og vanerne) bosatte sig i Skandinavien (den nordlige verden) og underlagde sig store dele heraf. Odin rejste videre til Sigtuna, Sverige (lille Svitjod), hvor han døde af alderdom og sygdom, antagelig omkring år 55 f.Kr.

Ifølge genealogien nedstammer Odin fra kong Priam (Priamos) af Troja (i 26. led). Priamos havde en sønnesøn, der hed Agamemnon (Memnon), der havde en søn ved navn Thor (Trór, Tor, Tur). Det er denne Thor som Odin agtede og blotede til som guddomelig forfader (i 23. led). I dette perspektiv synes der ikke at være hold i myten om, at Thor skulle være Odins søn og medgud i Valhalla. Tværtimod er Odin tilsyneladende 'søn' af Thor.

Odin havde selv adskillige sønner, som han indsatte i de kongedømmer, der blev erobret eller etableret i den nordlige verden.
I Danmark indsattes f.eks. Skjold som konge over Reidgotaland  (Jylland), måske med hjemsted i Hedeby. Folkesagnet (via Saxo) siger imidlertid, at Skjold var konge over Sjælland med hjemsted i Lejre.

Den tidligste danske kongeslægt, Skjoldungerne (Roar, Helge mfl.), siges  at nedstamme fra kong Skjold (evt. via sønnen Fridleif).

Den sydamerikanske forbindelse 

Overguden blandt de tidligst kendte syd- og mellemamerikanske befolkninger (aztekerne og mayaerne) hed Quetzalcoatl. Han ansås som være ankommet via det østlige hav (Atlanterhavet) med stor visdom og civilisation. Quetzalcoatl gik også under andre navne, bl.a. Topiltzin og Hun Nal Ye. I litteraturen ses også navnet Votan forbundet med denne gud. Votan (Wotan) er et af de navne, som Odin gik under.

Referencer 

Pseudovidenskab
Nordisk religion
Dives-floden

Dives er en 105 km lang flod i Pays d'Auge i Normandiet i Frankrig. Den flyder ud i Den engelske kanal i Cabourg.

Flodens udspring ligger nær Exmes, i Orne departmentet. Dives flyder i nordlig retning gennem følgende departementer og byer:

Orne: Trun 
Calvados: Morteaux-Coulibœuf, Saint-Pierre-sur-Dives, Troarn, Dives-sur-Mer, Cabourg 

Dives er officielt sejlbar op til broen ved Putot-en-Auge om end der er højderestriktioner. Ingen lystsejlere eller fiskerbåde sejler længere end til Pont de la Dives som forbinder Dives-sur-Mer med Cabourg, 1 km fra flodens udmunding i Den engelske kanal.

Den sidste kilometer af Dives er en stor bue, som omkredser en kunstig havn og feriestedet Port Guillaume. Floden forhindres i at nå Den engelske kanal af en kilometer land klit, der kaldes Le cap Cabourg.

Dives udmunding var stedet hvor Wilhelm Erobreren vandt en af sine mest afgørende sejre i 1057, over de forenede hære fra Frankrig og Anjou. Senere i 1066 samlede hertug Wilhelm sin hær og flåde på stedet for den tidligere sejr og invaderede herfra England .

Referencer 
http://www.geoportail.fr 
Dives på Sandre databasen

Eksterne henvisninger 

Atlantens afvandingsområde
Floder i Frankrig
French Open-mesterskabet i damedouble 2009

Damedoubleturneringen ved French Open 2009 er den 92. damedoubleturnering ved French Open gennem tiden. Forsvarende mestre er Anabel Medina Garrigues og Virginia Ruano Pascual.

Resultater

Kvartfinaler, semifinaler og finale

Første, anden og tredje runde

Øverste halvdel

Nederste halvdel

Se også 
 French Open 2009 (herresingle)
 French Open 2009 (damesingle)
 French Open 2009 (herredouble)
 French Open 2009 (mixed double)

Kilder / eksterne henvisninger 
 French Open    

Damedouble 2009
WTA Tour 2009
Henrik Lykke

Henrik Lykke (1555 – 26. juni 1611 på Vordingborg) var rigsråd, den eneste af Jørgen Lykkes sønner, der opnåede en ældre alder. Han var far til Frands Lykke.

Lykke var selvfølgelig en af sin tids mest velstående adelsmænd. Alene af større hovedgårde besad han Overgård, Kokkedal, Bonderup, Hverringe og Gisselfeld. Han blev født på Mariager Kloster i november 1555 og kom, efter i nogen tid at have gået i Herlufsholm Skole, til dronning Dorotheas hof for at være den unge hertug Magnus til selskab og fik så sin videre undervisning sammen med hertugen. 18 år gammel sendtes han udenlands og studerede navnlig ved universiteterne i Wittenberg og Leipzig til 1577, da han kom hjem og straks tog tjeneste som hofjunker. Fra denne stilling tog han afsked, da han 31. juli 1580 ægtede den 21-årige Karen Frandsdatter Banner, ved hvilket ægteskab han blev ejer af Kokkedal og Gisselfeld. 

Han levede derefter i en årrække som privatmand til 1592, da han forlenedes med Vordingborg, som han kun med en kort afbrydelse 1596-97, da han var lensmand på Kalø, beholdt til sin død; fra 1605 havde han desuden Jungshoved Len. I 1596 blev han medlem af rigens råd, og både ved kongens kroning samme år og ved dronningens 1598 var han en af de fire rigsråder, som bare tronhimlen. Ligeledes blev han brugt til udenlandske sendelser, således 1600 til Polen og Brandenburg og 1606 til Brandenburg og Mecklenburg, blandt andet for på kongens vegne at stå fadder ved en fyrstelig barnedåb. Sidstnævnte år var han desuden medlem af det under kongens ophold i England indsatte regeringsråd. Lykke døde 26. juni 1611 på Vordingborg, og hans enke fulgte ham i graven 30. juni 1616.

Kilder 

 

Rigsråder fra Danmark
Godsejere fra Danmark
Henrik
Danskere i 1500-tallet
Danskere i 1600-tallet
Lensmænd fra Danmark
Operation Detroit

Operation Detroit var et angreb med tropper fra 82. luftbårne division i svævefly, som blev gennemført som en del af de Amerikanske luftbårne landsætninger i Normandiet i de tidlige morgentimer den 6. juni 1944. Det var en del af Operation Neptune, de vestallieredes angreb på Frankrig i Operation Overlord. Det var oprindelig planen, at det operation Detroit skulle være 82. luftbårne divisions hovedangreb, men i stedet blev landsætningen med svævefly ændret til at være de første forstærkninger, som ankom efter angrebet med faldskærmstropper (Operation Boston). Landsætningsområdet for operation Detroit var i nærheden af Sainte-Mère-Église vest for Utah Beach.

Det var divisionens opgave at sikre byen Sainte-Mère-Église og erobre broerne langs Merderet-floden. Herved ville det blive let for 4. amerikanske infanteridivision, som blev landsat på Utah Beach at komme nordpå mod havnen i Cherbourg.

Den 82. luftbårne divisions tab på D-dag var omkring 1.260 ud af 6.600 landsatte tropper, eller omkring 20 %. Den 6. juni landede de tungere elementer af divisionen med svævefly i Operation Elmira.

Eksterne kilder 
D-Day : Etat des Lieux : Glider missions in Normandy

Se også 
 Operation Chicago
 Operation Elmira
 Operation Keokuck

Detroit
To Lay Like Old Ashes

To Lay Like Old Ashes er det andet studiealbum fra det australske black metal-band Austere. Det blev udgivet i februar 2009 gennem Eisenwald Tonschmiede. Albummet er også blevet udgivet som en limited edition digipak-udgave begrænset til 300 eksemplarer.

Spor 
 "Down" – 1:33
 "To Fade With the Dusk" – 7:36
 "This Dreadful Emptiness" – 9:06
 "To Lay Like Old Ashes" – 9:33
 "Just for a Moment..." – 6:06
 "Coma II" – 20:47

Eksterne henvisninger 
 

Album fra 2009
Black metal-album
Austere-album
French Open-mesterskabet i herredouble 2009

Herredoubleturneringen ved French Open 2009 er den 108. herredoubleturnering ved French Open gennem tiden. Forsvarende mestre er Pablo Cuevas og Luis Horna.

Resultater

Kvartfinaler, semifinaler og finale

Første, anden og tredje runde

Øverste halvdel

Nederste halvdel

Se også 
 French Open 2009 (herresingle)
 French Open 2009 (damesingle)
 French Open 2009 (damedouble)
 French Open 2009 (mixed double)

Kilder / eksterne henvisninger 
 French Open    

Herredouble 2009
ATP Tour 2009
Marsere (Italien)

Marserne var et af folkeslagene i antikkens Italien, og deres hovedby var Marruvium (det nuværende San Benedetto dei Marsi) på østsiden af Fucinersøen. Det område, de beboede, kaldes nu Marsica, og er en del af provinsen L'Aquila i regionen Abruzzo.

Historie 

Den tidligste omtale af marserne fortæller, at de indgik i en alliance med vestinerne, pelignerne og marrucinerne.  De sluttede sig til samnitterne i deres krig mod Rom i 308 f.Kr., og da de blev overvundet, blev de Roms allierede i 304 f.Kr. Et kortlivet opstand to år senere betød, at de mistede noget af deres landområde, men de fik lov til at genindtræde i alliancen med Rom, og de forblev loyale indtil Forbundsfællekrigen. Deres soldater blev altid betragtet som de bedste blandt de italienske stammer. I forbundsfællekrigen, der på grund af marsernes fremtrædende rolle også kaldes den Marsiske Krig, kæmpede de modigt mod den romerske overmagt. De blev ledet af Quintus Poppaedius Silo, og skønt de blev slået flere gange, endte krigen med, at de fik de ønskede rettigheder som romerske borgere. Marsierne var er hårdført bjergfolk, berømte for deres mod. Der findes en talemåde om, at Rom aldrig triumferede over dem, og heller ikke triumferede uden dem. (Appian). De var også kendt for deres præster og troldmænd, som ofte gjorde brug af slangetæmning og anvendte særprægede remedier.

Sprog 
Marserne talte oprindeligt en dialekt af det umbriske sprog, som er en del af den italiske sprogstamme. Latin, som blev talt af romerne, var oprindeligt et meget lille italisk sprog, men det blev udbredt i takt med Roms ekspansion.  

Den romerske koloni Alba Fucens, der lå tæt ved det nordvestlige hjørne af Fucinersøen, blev grundlagt i 303 f.Kr. i det område, der ellers tilhørte æquerne, og den bragte marserne i tættere kontakt med de latinsk-talende romere. Kontankten blev endnu tættere, da kolonien Carsioli (tæt ved det nuværende Carsoli), blev oprettet i 298 f.Kr., ligeledes i æquernes område. Påvirkningen fra det latinske sprog påvises af den tyske historiker Mommsen, der pågeger, at de mønter Quintus Silo slog under forbundsfællekrigen, brugte det latinske ord "Italia," mens de øvrige oprørsledere på nær én udstedte mønter med inskription på oskisk.

Den vigtigste vidnesbyrd om det lokale sprog skyldes gudinden Angitia, hvis tempel stod ved det sydvestlige hjørne af Fucinersøen, nær den nuværende landsby Luco. Hun (eller de, for navnet er i flertal i latinske inskriptioner) blev dyrket i det centrale højland som gudinde for helbredelse, og hun havde en særlig kur mod slangebid, bestående af besværgelser og urter fra de marsiske skove. Hendes tilhængere brugte – og bruger – naturligvis de samme remedier. Marsernes land blev af romerne anset for at være hjemstedet for trolddom.

De lokale inskriptioner fra perioden 300 til 150 f.Kr. viser, hvordan det latinske sprog vandt indpas i Marsien, og hvordan marserne tilpassede det, blandt andet ved at bruges oskisk-umbriske endelser i nogle af ordene, for eksempel ved at ændre -tio- til  -tso-.

Litteratur 
Encyclopædia Britannica, 1911
R. S. Conway, The Italic Dialects, s. 290-294.

Noter 

Tidligere folkeslag i Europa
Abruzzo
Stade Roland Garros

Stade de Roland Garros er et tennisstadion beliggende i 16. arrondissement i Paris i Frankrig. Det anvendes til Grand Slam-turneringen French Open, der spilles hvert år i maj og juni. Stadionet har navn efter Roland Garros, en fransk jagerpilot under 1. verdenskrig, der den 23. september 1913 som den første fløj over Middelhavet.

Stadionet har 20 baner samt et tennismuseum. Hovedbanen er Court Philippe Chatrier, der blev opført i 1928. Den har plads til 14.840 tilskuere og er opkaldt efter Philippe Chatrier, som var formand for det franske tennisforbund i perioden 1973-93 og som medvirkede til at genindføre tennis på OL-programmet ved sommer-OL 1988. Tribunerne er opkaldt efter de fire musketerer, der dominerede tennis i 1920'erne og 1930'erne: Jacques Brugnon, Jean Borotra, Henri Cochet og René Lacoste. Den næststørste bane er Court Suzanne Lenglen, der blev opført i 1994 og har plads til 10.068 publikummer. Den blev dog først opkaldt efter Suzanne Lenglen i 1997. En statue af Lenglen er opført uden for banen.

Tennis i Frankrig
Idrætsanlæg i Paris
16. arrondissement
Tennisbaner
Band Beach

Band Beach var kodenavnet for en kyststrækning i Normandiet, hvor det var meningen, at der skulle landsættes allierede styrker på D-dag. 

Band Beach lå øst for Sword Beach og var underopdelt i afsnittene Able, Baker, Charlie og Dog. Men  ingen gik i land på Band Beach. Bag stranden blev den 6. luftbårne britiske division landsat under ledelse af generalmajor Richard Gale. 

Ca. 4,5 km fra kysten lå den befæstede tyske radiomålestilling Distelfink ved Douvres-la-Délivrande. Det var bemandet med 8. kompagni fra 53. Luftnachrichtenregiment under premierløjtnant Kurt Egle. På D-dag blev stillingen beskudt fra luften. I de næste dage ødelagde det britiske artilleri næsten alt radioudstyr, men briterne kunne ikke indtage selve stillingen. Først indsættelsen af 70-80 kampvogne fra 79. britiske panserdivision den 17. juni 1944 førte til, at besætningen kl. 17.34 afsendte den sidste meddelelse over radioen og kapitulerede.  

Operation Overlord
St. Andrew's (stadion)

St. Andrew's er et stadion i Birmingham i England, der hovedsageligt benyttes til fodbold. Stadionet er hjemmebane for Premier League-klubben Birmingham City F.C., og har plads til 30.009 tilskuere.

Historie 
St. Andrew's stod færdigt i 1906, og har været hjemmebane for Birminham City lige siden. Udover at huse denne klubs kampe, har stadionet også ofte været brugt til landskampe, og koncerter.

Eksterne henvisninger 
 Stadioninfo 

Fodboldstadioner i England
Sport i Birmingham
Etableret i 1906
Carpiquet

Carpiquet er en kommune i Calvados departmentet i Basse-Normandie regionen i det nordvestlige Frankrig.

Historie 
Carpiquet og dens flyveplads var et målene for den 3. canadiske infanteridivision på D-dag under invasionen i Normandiet den 6. juni 1944 i 2. Verdenskrig. Der blev udkæmpet adskillige slag om landsbyen i juni og juli 1944 fortrinsvis i forbindelse med slaget om Caen.

Attraktrioner 
 Parc Festyland er fornøjelsespark i Carpiquet. Parken ligger ved siden af ringvejen omkring Caen og har 110.000 besøgende om året.

Byer i Calvados